**Cenu aptaujas “Kombinētā mākslīgā mitrāja izveidošana Limbažu NAI pārplūdes notekūdeņu attīrīšanai”, ID Nr. LS 2024/24, atbildes uz Pretendenta jautājumiem.**

1. **Jautājums** – darbu apjoma tabulā poz. Nr.3 “Grunts darbi būvlaukuma sagatavošanai” nav noradīta mērvienība vai daudzums. Jautājums: vai pozīcijās Nr. 4, 5 un 6 uzskaitītie darbi attiecināmi uz 3. pozīciju?

**Atbilde:**

Pozīcija Nr.3 būvdarbu apjoma tāmē atdala dažāda profila darbus, līdz ar to tajā nav uzrādīta mērvienība un daudzums. 4, 5 un 6 pozīcijā uzrādītos darbus jāuzrāda atsevišķi un nav jāaizpilda pozīcijas Nr.3 vienības un kopējās izmaksas.

1. **Jautājums** – Darba apjomu tabulā poz. Nr.8 rakstīts: “Esošo dzelzsbetona grodu (diametrs 1,0 ,h līdz 2,5 m ) demontāža, utilizācija – 5 gab.”. Jautājums: kas ir jādemontē – grodi vai akas, ja akas, tad kuras?

**Atbilde**:

Pozīcijā Nr. 8 - Esošo dzelzsbetona grodu (diametrs 1,0 m, h līdz 2,5 m) demontāža un utilizācija – 5 gab. tiek norādīta pašlaik esošo pārplūdes skataku demontāža ar iepriekšminēto augstumu un diametru. Skatakas ir norādītas iepirkuma dokumentācijā UKT-2 sadaļā topogrāfiskās uzmērīšanas materiālos un atrodas esošajos, iztukšojamos pārplūdes dīķos. Akas demontējamas vienlaicīgi ar esošo starpbaseinu sienu norakšanu (pozīcija Nr.6) un esošo pārplūdes vadu demontāžu (pozīcija Nr.9) darbu izpildi. Skataku K1-1 un K1-2 demontāžas un utilizācijas izdevumi jāiekļauj šo skataku izbūves izdevumos (pozīcija Nr.24).

1. **Jautājums** – darbu apjoma tabulā poz. Nr.15 rakstīts “Kanalizācijas caurules PE OD350 mm iebūve tranšejā hvid = 2,02 m – 54 m”. Projekta garenprofila lapā UKT-3 caurules materiāls norādīts PP OD 350. Uzrādītās caurules ar diametru OD 350 ražotāji nepiedāvā. Jautājums: kāda materiāla un diametra caurules paredzēts izmantot veicot 15. poz. būvdarbus?

**Atbilde:** Sagatavojot iepirkuma dokumentāciju ir radusies tehniska kļūda. Pozīcijā Nr.15, kā arī ar to saistītās pozīcijās Nr.24 (skataku K1-2, K1- 3 montāžā) un pozīcijā Nr. 25 (K1 – 4 montāžā – ieejošais cauruļvads), jāuzrāda PP caurule DN 315, ieguldes klase SN 8.

1. **Jautājums** - Darbu apjomu tabulā poz. Nr.33 “Izpilddokumentācija” nav norādīta mērvienība un daudzums

**Atbilde:** Pozīcijā Nr.33 “Izpilddokumentācija” mērvienība ir komplekts, tā ietver visu dokumentu sagatavošanu objekta nodošanai ekspluatācijā (t.i. segto darbu sagatavošanu, nepieciešamo sertifikātu saņemšanu, izpilduzmērījumu veikšanu u.t.t.).